stanford-oval/wikipedia huggingface dataset:
Hillman Imp

Hillman Imp
Hillman Imp (Suomessa myöhemmin Sunbeam 900) on vuosina 1963–1976 Rootes Groupin valmistama pikkuauto. Autoa tuotiin myös Suomeen. Imp oli ensimmäisiä autoja, jossa oli läpituuletus ja ilman poisto takana.
Moottori sijaitsee takana. Hillman Impissä on nestejäähdytteinen nelitahtinen nelisylinterinen 875 cm³ rivimoottori. Suurin teho 29 kW (39 hv) /5000 r/min (DIN-normin mukaan, liioitteleva SAE bruttoteho 42 hv). Suurin vääntömomentti 7,2 kpm eli 70,6 Nm /2800 r/min (DIN).
Sunbeam Stiletto
Tekniikan Maailman 8/1964 koeajossa Hillman Imp kiihtyi 0–80 km/h 15,8 sekunnissa ja 0–100 km/h 30,9 sekunnissa. Huippunopeus oli 120 km/h.
Imp maksoi vuonna 1964 Suomessa 6 795 markkaa ja vuonna 1969 Sunbeam 900 -nimisenä 7 980 markkaa.
Impissä oli paljon mekaanisia vikoja, joista huolimatta auto oli suosittu halvan hintansa ansiosta. Huonon maineen vuoksi vuonna 1969 auto nimettiin Suomessa Sunbeam 900:ksi . Muualla maailmassa mallinimi säilyi koko ajan Hillman Impinä.
Hillman Impissä oli aluksi leveä nauhamainen nopeusmittari, mutta 1969 se vaihdettiin pyöreään nopeusmittariin. Ajo-ominaisuudet ovat kohtalaisen hyvät, mutta kuljettajan täytyy ottaa huomioon takamoottorista johtuva takapainoisuus. Auto on melko meluisa ja sisätilojen viimeistelyssä on toivomisen varaa. Lämmityslaite on takana olevasta moottorista johtuen varsin tehoton.
Takamoottorirakenteensa ansiosta Hillman Imp tuli suosituksi myös ralliautonaselvennä. Imp toimi elokuvassa Bensaa suonissa päähenkilöiden ralliautona.
Aiheesta muualla

Kuvia tai muita tiedostoja aiheesta Hillman Imp Wikimedia Commonsissa
Giovanni Vailati

Giovanni Vailati
Giovanni Vailati (24. huhtikuuta 1863 Crema, Italia – 14. toukokuuta 1909) oli italialainen analyyttinen ja pragmatistinen filosofi, tieteenhistorioitsija ja matemaatikko.
Vailati syntyi Cremassa Lombardiassa ja opiskeli insinööritieteitä Torinon yliopistossa. Hän työskenteli Giuseppe Peanon ja Vito Volterran apulaisena ja luennoi mekaniikan historiasta. Myöhemmin hän opetti matematiikkaa ja suoritti omia tutkimuksiaan. Vailati sai kansainvälistä mainetta jo eläessään, mutta tuli uudelleen löydetyksi 1950-luvulla. Hän ei julkaissut kokonaisia teoksia, mutta jätti jälkeensä muun muassa noin 200 esseetä.
Vailatin filosofiaa koskeva näkemys oli, että se tarjosi valmistautumisen ja työkaluja tieteelliselle työlle. Koska filosofian tuli olla neutraalia suhteessa kilpaileviin uskomuksiin, käsityksiin, teoreettisiin rakenteisiin jne., filosofin tuli välttää erityisen teknisen kielen käyttöä, ja käyttää sen sijaan kieltä, jota kiinnostuksen kohteena olevalla alueella jo käytettiin. Tämä ei tarkoittanut kaiken tavallisen kielen hyväksymistä, vaan sen vikojen korjaamista uusien termien kehittämisen sijaan.
Vailatin totuutta ja merkitystä koskevat teoriat saivat vaikutteita muun muassa C. S. Peirceltä ja Ernst Machilta. Hän sai vaikutetita myös Peanolta, William Jamesilta, Platonilta, George Berkeleyltä, Gottfried Leibnizilta, Victoria Welby-Gregoryltä, G. E. Moorelta, Bertrand Russellilta ja  Franz Brentanolta.
Tieteenhistoriassa Vailati oli kiinnostunut ennen kaikkea mekaniikan, logiikan ja geometrian historiasta. Hän tutki muun muassa Aristoteleen jälkeistä antiikin kreikkalaista mekaniikkaa, Galileo Galilein edeltäjiä, logiikan ja tietoteorian matemaattisia seurauksia sekä Girolamo Saccherin epäeuklidista geometriaa.
Aiheesta muualla

O’Connor, John J. & Robertson, Edmund F.: Giovanni Vailati MacTutor History of Mathematics archive. (englanniksi)
Centro Studi Giovanni Vailati (Arkistoitu – Internet Archive) (italiaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Giovanni Vailati
Käännös suomeksi
Gabriel Cramer

| Gabriel Cramer |
| --- | --- |

Henkilötiedot
Syntynyt: 31. heinäkuuta 1704 Geneve, Geneven tasalta
Kuollut: 4. tammikuuta 1752 (47 vuotta) Bagnols-sur-Cèze, Ranska
Koulutus ja ura
Tutkimusalue:  Matematiikka ja fysiikka
   
Gabriel Cramer (31. heinäkuuta 1704 Geneve, Geneven tasalta – 4. tammikuuta 1752 Bagnols-sur-Cèze, Ranska) oli sveitsiläinen matemaatikko, joka työskenteli analyysin ja determinanttien parissa.
Ura

Cramer oli filosofian professori Geneven yliopistossa, jossa hän oli aiemmin toiminut matematiikan professorina. Hän eteni nopeasti opinnoissaan Genevessä, ja vuonna 1722, kun hän oli vasta 18-vuotias, hän sai tohtorin arvon ääntä käsitelleellä väitöskirjallaan, ja sai professuurin 20-vuotiaana.
Cramer vieraili nimityksensä jälkeen johtavien matemaatikkojen luona monissa eri Euroopan kaupungeissa ja maissa. Kaikki hänen tapaamansa matemaatikot arvostivat Crameria suuresti ja hän kävi kirjeenvaihtoa heidän kanssaan koko loppuelämänsä Cramer julkaisi artikkeleita monenlaisista aiheista, kuten geometriasta, matematiikan historiasta, filosofiasta, revontulista ja lakitieteestä.
Hänen teoksensa Introduction à l'analyse à l'analyse des lignes courbes algébriques (1750) oli käänteentekevä. Tämän teoksen liitteessä hän esitteli determinantti-teorian perusteet. Teoksessa esitelty Cramerin sääntö on kaava yhtä monta yhtälöä ja tuntematonta muuttujaa sisältävän lineaarisen yhtälöryhmän ratkaisemiseksi.
Cramern myös toimitti Christian Wolfin teoksen Elementa matheseos universæ (1743-1752) sekä veljesten Jean ja Jacques Bernoullin teosten ja kirjeiden painokset (1742 ja 1744).
Aiheesta muualla

Kuvia tai muita tiedostoja aiheesta Gabriel Cramer Wikimedia Commonsissa
Hillman Hunter

| Hillman Hunter |
| --- | --- |

Valmistustiedot
Valmistusmaa:   Australia  Etelä-Afrikka  Irlanti  Iso-Britannia  Uusi-Seelanti
Valmistaja:  Rootes Group (1966–1976) Chrysler Europe (1976–1979)
Valmistusvuodet:  1966–1979
Muut nimet:  Chrysler Hunter Chrysler Vogue Dodge Husky Hillman Arrow Hillman Break de Chasse Hillman Estate Car Hillman Hustler Hillman Minx Hillman Vogue Humber Sceptre Singer Gazelle Singer Vogue Sunbeam Alpine Sunbeam Arrow Sunbeam Break de Chasse Sunbeam Hunter Sunbeam Minx Sunbeam Rapier Sunbeam Sceptre Sunbeam Vogue
Korimalli:  2-ovinen coupé 2-ovinen lava-auto 4-ovinen sedan 5-ovinen farmari
Luokka:  D-segmentti
Edeltäjä:  Hillman Super Minx
Seuraaja:  Talbot Solara
Iskutilavuus:  1,5–1,7 l
Polttoaine:  bensiini
Vetotapa:  takaveto
Vaihteisto:  4-vaihteinen manuaali 3-vaihteinen automaatti 4-vaihteinen automaatti
Hillman Hunter on aluksi Rootes Groupin ja myöhemmin Chrysler Europen vuosina 1966–1979 valmistama ylemmän keskiluokan automalli, joka korvasi Hillman Super Minxin. Valmistaja Rootes Group markkinoi auton eri versioita Hillmanin lisäksi Humber-, Singer- ja Sunbeam-merkeillä. Koko mallistoon viitataan yleisesti nimellä Rootes Arrow. Vuonna 1976 kaikkien aiempien merkkien tilalle tuli Chrysler. Hunterin korvasi Talbot Solara.
Hillman Minx
Syksyllä 1966 neliovisena sedanina esitelty Hillman Hunter oli viimeisiä Rootes Groupin itse kehittämiä malleja, ennen kuin Chrysler osti yhtiön omistukseensa. Hunterin moottori oli 1,7-litrainen, ja edullisempi 1,5-litraisella moottorilla varustettu malli sai nimekseen Hillman Minx. Keväällä 1967 esiteltiin viisiovinen farmarimalli, jonka nimenä oli aluksi Hillman Estate Car ilman viittausta Hunter- tai Minx-malleihin.
Singer Vogue
Samaan aikaan Hunterin kanssa esitelty Singer Vogue oli hieman ylellisempi versio. Sen rinnalle tuli seuraavana vuonna edullisempi Singer Gazelle, jonka sai myöhemmin myös pienemmällä 1,5-litraisella moottorilla varustettuna. Rootes Group lakkautti Singer-merkin vuonna 1970, jolloin Vogue siirtyi Sunbeam-merkin alle.
Sunbeam Alpine
Vain Sunbeam-merkkisenä myytiin vuonna 1967 esiteltyä kaksiovista coupé-mallia, jonka nimenä oli Sunbeam Rapier tai Sunbeam Alpine. Sedania myytiin Sunbeam Hunter-, Minx-, Sceptre- ja Vogue-nimillä, farmarimalli oli ranskankielisissä maissa nimeltään Break de Chasse. Pohjois-Amerikkaan viedyn mallin nimenä oli Sunbeam Arrow.
Humber Sceptre
Auton ylellisin versio oli vuonna 1967 esitelty Humber Sceptre. Sen farmarimalli tuli myyntiin vasta vuonna 1974.
Vuodesta 1967 lähtien Chrysler valmisti mallia Melbournessa, ja sitä myytiin Australian markkinoilla Hunterin lisäksi Hillman Arrow -nimisenä. Autosta esiteltiin paikallisille markkinoille myös urheilullisempi versio nimeltään Hillman Hustler.
Chrysler Hunter
Etelä-Afrikassa mallin valmistus alkoi vuonna 1968 Hillman Vogue- ja Arrow-nimillä. Vuonna 1975 siellä alettiin valmistaa kaksiovista avolavamallia, joka sai nimen Dodge Husky.
Vuonna 1976 auton merkiksi vaihdettiin Chrysler, ja kaikkiin malleihin tuli neljä pyöreää ajovaloa. Chrysler Europe myytiin ranskalaiselle PSA-konsernille vuonna 1978, ja Hunterin valmistus lopetettiin seuraavana vuonna.
Aiheesta muualla

Kuvia tai muita tiedostoja aiheesta Hillman Hunter Wikimedia Commonsissa
Georgia olympialaisissa

Georgia osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut mukana kaikissa kesä- ja talviolympialaisissa sen jälkeen. Vuonna 1992 Albertvillen talvi- ja Barcelonan kesäkisoissa georgialaisurheilijat kilpailivat IVY:n jäsenmaiden kanssa yhdistetyllä joukkueella, tätä ennen maa oli osa Neuvostoliittoa.
Georgian menestyksekkäin urheilumuoto olympialaisissa on paini, mistä se on saanut suurimman osan saavuttamistaan olympiamitaleista.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ammunta | 0 | 0 | 1 | 1 | 67 |
|  Judo | 4 | 5 | 3 | 12 | 8 |
|  Nyrkkeily | 0 | 0 | 1 | 1 | 69 |
|  Paini | 3 | 6 | 10 | 19 | 27 |
|  Painonnosto | 3 | 1 | 3 | 7 | 21 |
| Yhteensä | 10 | 12 | 18 | 40 | 54 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
| 1996  1996 Atlanta | 0 | 0 | 2 | 2 | 68 |
| 2000  2000 Sydney | 0 | 0 | 6 | 6 | 68 |
| 2004  2004 Ateena | 2 | 2 | 0 | 4 | 32 |
| 2008  2008 Peking | 3 | 2 | 2 | 7 | 27 |
| 2012  2012 Lontoo | 1 | 2 | 3 | 6 | 40 |
| 2016  2016 Rio de Janeiro | 2 | 1 | 4 | 7 | 38 |
| 2020  2020 Tokio | 2 | 5 | 1 | 8 | 33 |
| Yhteensä | 10 | 12 | 18 | 40 | 54 |
Lähteet:
Halo of Gunfire

| Halo of Gunfire> Tiedot |
| --- | --- |
Toiminnassa:  2006–
Tyylilaji:  death metal deathcore
Kotipaikka:   Santa Maria, Kalifornia
Laulukieli:  englanti
Jäsenet:  Logan Bennett, laulu   Blake Bennett, kitara   Daniel Anderson, bassokitara   Taylor Bennett, rummut  
Levy-yhtiö:  Unique Leader Records, 2009–  
Aiheesta muualla
Halo of Gunfire
Infobox OKNimi-testi OK: 
Halo of Gunfire on yhdysvaltalainen deathcore/death metal -yhtye, joka perustettiin Kaliforniassa vuonna 2006. Yhtye on julkaissut demon, EP:n sekä studioalbumin.
Esikoisalbumi Conjuring the Damned julkaistiin heinäkuussa 2010.
Jäsenet

Logan Bennett – laulu
Blake Bennett – kitara
Daniel Anderson – bassokitara
Taylor Bennett – rummut
Jäsenet > Entiset jäsenet

Mike Mostachetti – kitara
Kenneth Ashman – kitara
Calan Martinez – kitara
Maxwell McCoy – laulu
Diskografia

Demo (2008,  demo)
Halo of Gunfire (2008,  EP, High Fidelity)
Conjuring the Damned (2010,  Unique Leader Records)
Aiheesta muualla

Halo of Gunfire Encyclopaedia Metallumissa (englanniksi)
Halo of Gunfire Myspacessa (englanniksi)
Gianna Galli

Gianna Galli rivissä keskimmäisenä (1961)
Gianna Galli (29. huhtikuuta 1935 Modena – 22. joulukuuta 2010 Monte Carlo) oli italialainen oopperalaulaja, äänityypiltään lyyrinen sopraano.
Vuonna 1952 Galli voitti kansainvälisen laulukilpailun Spoletossa ja esiintyi Modenan kunnallisteatterissa. Hän aloitti pian kansainvälisen uransa ja menestyi etenkin rooleilla Giacomo Puccinin oopperoissa, kuten La bohèmessa, La fanciulla del Westissä ja Toscassa. Vuonna 1958 hän teki ensimmäisen esiintymisensä Yhdysvalloissa tulkitsemalla Mimìn roolin (La bohème) New Yorkin kaupunginoopperassa. Hän esiintyi myös opereteissa. Teoksia, joiden kantaesityksiin hän osallistui, olivat Uno sguardo dal ponte (Renzo Rosselini, 1961), Atlántida (Manuel de Falla, 1963), Il diavolo in giardino (Franco Mannino, 1963) ja Atomtod (Giacomo Manzoni, 1965).
Galli osallistui vuonna 1961 operetin Il paese dei campanelli (Carlo Lombardo & Virgilio Ranzato) elokuvaversioon. Hän teki myös useita esiintymisiä maansa televisiossa. Vuonna 1975 hän lopetti aktiiviuransa äänihuulten ongelmien takia. Hän keskittyi myöhemmin muiden laulajien urien edistämiseen.
Harvey Lonsdale Elmes

St George's Hall, Liverpool.
Harvey Lonsdale Elmes (1814–1847) oli englantilainen arkkitehti. Hän oli isänsä, kirjallisestikin toimineen arkkitehti James Elmesin (k. 1862) oppilas. Hän suunnitteli Liverpoolin St George’s Hallin, ja työt aloitettiin 1838. Niitä jatkoi Charles Robert Cockerell Elmesin kuoltua.
Aiheesta muualla

Kuvia tai muita tiedostoja aiheesta Harvey Lonsdale Elmes Wikimedia Commonsissa
Giovanni Venturini

Giovanni Venturini vuonna 2012
Giovanni Venturini (s. 9. marraskuuta 1991 Vicenza, Italia) on italialainen moottoriurheilija.
Ura

Venturini aloitti kilpauransa vuonna 2008 Formula 2000 Light Italy – Winter Trophy -sarjassa sijoittuen toiseksi. Vuonna 2009 Venturini ajoi Italian Formula Renault -sarjassa ottaen yhden voiton ja yhdeksän palkintokorokesjijaa. Hän sijoittui loppupisteissä kolmanneksi. Hän ajoi samana vuonna Sveitsin Formula Renault -sarjassa, jossa hän nappasi kolme voittoa, kolme paalupaikkaa ja kymmenen palkintosijaa. Hän sijoittui sarjan loppupisteissä toiseksi. Vuonna 2010 Venturini ajoi Eurocup Formula Renault -sarjassa voittaen yhden kilpailun. Loppupisteissä hän sijoittui viidenneksi. Samana vuonna hän ajoi kaksi kilpailua Formula Renault UK -sarjassa.
Vuonna 2011 Venturini ajoi Auto GP -sarjassa, jossa hän otti kaksi voittoa, yhden paalupaikan ja kolme palkintosijaa. Loppupisteissä hän sijoittui yhdeksänneksi. Vuonna 2012 Venturini kilpaili Formula Renault 3.5 -sarjassa seitsemän kilpailua saavuttaen kolme pistettä. Samana vuonna hän tuli mukaan GP3-sarjaan kesken kauden. Hän ajoi yhteensä kymmenen kilpailua sijoittuen kahdesti kolmanneksi ja keräten 31 pistettä sijoittuen sarjan 13:ksi. Vuonna 2013 Venturini jatkoi GP3:ssa täyden kauden. Hän voitti yhden kilpailun sijoittuen sarjan 15:ksi. Vuonna 2014 Venturini kilpaili International GT Open -sarjassa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Trident Racing | ESPFEA   | ESPSPR   | MONFEA   | MONSPR   | EURFEA   | EURSPR   | GBRFEA 13 | GBRSPR 16 | GERFEA 3 | GERSPR 8 | HUNFEA 11 | HUNSPR Kesk. | BELFEA 9 | BELSPR 9 | ITAFEA 8 | ITASPR 3 | 31 | 13. |
| 2013 | Trident Racing | ESPFEA 12 | ESPSPR 8 | VALFEA 15 | VALSPR 13 | GBRFEA 8 | GBRSPR 1 | GERFEA 16 | GERSPR 14 | HUNFEA 9 | HUNSPR 6 | BELFEA 11 | BELSPR 11 | ITAFEA 11 | ITASPR Kesk. | ABUFEA 11 | ABUSPR 9 | 26 | 15. |
Heike Drechsler

| Heike Drechsler |
| --- | --- |
 Heike Drechsler vuonna 2015
Henkilötiedot
Koko nimi:  Heike Gabriela Drechsler-Bryggare
Syntynyt: 16. joulukuuta 1964 (ikä 59) Gera, DDR
Kansalaisuus:   Itä-Saksa/ Saksa
Yleisurheilija
Lempinimi:  Heike Spix
Pituus:  181 cm
Paino:  68 kg
Laji:  pikajuoksu, pituushyppy, seitsenottelu
Seura:  SC Motor Jena ABC Ludwigshafen
Ennätykset:  100 m: 10,91 (1986) 200 m: 21,71 (1986) pituushyppy: 748 cm (1988) 7-ottelu: 6741 p. (1994)
Aiheesta muualla
www.heike-drechsler.com
| Mitalit> Maa:   Itä-Saksa /  Saksa.Naisten yleisurheilu. Olympialaiset  | Mitalit> Maa:   Itä-Saksa /  Saksa.Naisten yleisurheilu. Olympialaiset  | Mitalit> Maa:   Itä-Saksa /  Saksa.Naisten yleisurheilu. Olympialaiset  | Maa:   Itä-Saksa /  Saksa> Naisten yleisurheilu. |
| --- | --- | --- | --- |
|  Kultaa | Barcelona 1992 | pituus |  |
|  Kultaa | Sydney 2000 | pituus |  |
|  Hopeaa | Soul 1988 | pituus |  |
|  Pronssia | Soul 1988 | 100 m |  |
|  Pronssia | Soul 1988 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1983 | pituus |  |
|  Kultaa | Stuttgart 1993 | pituus |  |
|  Hopeaa | Rooma 1987 | 100 m |  |
|  Hopeaa | Tokio 1991 | pituus |  |
|  Pronssia | Rooma 1987 | pituus |  |
|  Pronssia | Tokio 1991 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | 200 m |  |
|  Kultaa | Stuttgart 1986 | pituus |  |
|  Kultaa | Split 1990 | pituus |  |
|  Kultaa | Helsinki 1994 | pituus |  |
|  Kultaa | Budapest 1998 | pituus |  |
Heike Gabriela Drechsler-Bryggare (o.s. Daute, s. 16. joulukuuta 1964 Gera, DDR) on saksalainen yleisurheilija ja olympiavoittaja. Uransa alkuvaiheessa hänet tunnettiin pikajuoksijana ja pituushyppääjänä, myöhemmin hän keskittyi pelkästään pituushyppyyn. Drechsler edusti Saksan demokraattista tasavaltaa maan vielä ollessa olemassa, myöhemmin Saksan liittotasavaltaa.
Drechsler paransi pituushypyn aikuisten maailmanennätystä kahdesti. Hän hyppäsi 744 cm Itä-Berliinissä 22. syyskuuta 1985 ja 745 cm Tallinnassa 21. kesäkuuta 1986. Jälkimmäistä tulosta hän myös sivusi Dresdenissä 3. heinäkuuta 1986. Drechslerin ennätys pituudessa on 748 cm, hypätty kahdesti (Neubrandenburg 1988 ja Lausanne 1992) ja hän on hypännyt kilpailuissa yli 400 kertaa yli seitsemän metrin. Vuonna 1982 Drechsler hyppäsi junioreiden maailmanennätyksen 698 cm.
200 metrillä Drechsler sivusi Marita Kochin maailmanennätystä 21,71 29. kesäkuuta 1986 Jenassa ja sivusi samaa aikaa kaksi kuukautta myöhemmin Stuttgartissa. Tällöin hänellä oli samanaikaisesti hallussaan sekä pituushypyn että 200 metrin maailmanennätykset.
Drechsler on naimisissa Arto Bryggaren kanssa. He asuvat osan vuodesta Helsingissä.
Saavutukset > Olympialaiset

kultaa Barcelona 1992 ja Sydney 2000 (pituushyppy)
hopeaa Soul 1988 (pituushyppy)
pronssia Soul 1988 (100 metrin ja 200 metrin juoksu)
Saavutukset > MM-kisat

kultaa 1983 ja 1993 (pituushyppy)
hopeaa 1987 (100 m) ja 1991 (pituushyppy)
pronssia 1987 (pituushyppy ja 4 x 100 m viesti)
Saavutukset > Sisäratojen MM-kisat

kultaa 1987 (pituushyppy)
hopeaa 1991 (pituushyppy)
Saavutukset > EM-kisat

kultaa 1986, 1990, 1994 ja 1998 (pituushyppy) sekä 1986 (200 m)
hopeaa 1990 (200 m)
Aiheesta muualla

Heike Drechsler Kansainvälinen yleisurheiluliitto. (englanniksi)
Kuvia tai muita tiedostoja aiheesta Heike Drechsler Wikimedia Commonsissa
Naisten pituushypyn olympiavoittajat
Naisten pituushypyn maailmanmestarit
Naisten 200 metrin juoksun euroopanmestarit
Harmoisten työväentalo

| Harmoisten työväentalo |
| --- | --- |
 Harmoisten työväentalo vuonna 1937.
Osoite:  17880 Harmoinen
Sijainti:  Kuhmoinen
Valmistumisvuosi:  1924
Rakennuttaja:  Harmoisten työväenyhdistys
Omistaja:  yksityisomistuksessa
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Harmoisten työväentalo sijaitsee Kuhmoisten Harmoisten kylässä. Se edustaa työväentalorakentamiselle ominaista rakennustyyppiä ja on rakennushistoriallisesti arvokas.
Historia

Harmoisten työväenyhdistys on perustettu vuonna 1907. Työväentalon tontin on ostanut yhdistyksen toimihenkilö B. Heinonen J. Toivoselta Visalan Töyrynmäeltä. Hän on sitten myynyt tontin työväenyhdistykselle ehdolla, että saa asua siinä edelleen vuokralaisena. Vuonna 1917 on pohjatukkien teko annettu urakalla tehtäväksi Robert Lutoselle. Vuonna 1919 tontille on rakennettu tanssilava ja katettu näyttämö. Vuonna 1922 on taloon tehty ensimmäinen hirsikerros. Talon rakentamista on jatkettu vuonna 1923, ja se on valmistunut vuonna 1924.
Rakennus

Talo on hirsirunkoinen ja satulakattoinen rakennus. Katteena on huopa. Rakennuksen perusta on harmaakivestä. Talon ulkoväri on tummanruskea, ja siinä on valkoiset ikkunanpielilaudat.
Toimintaa työväentalolla

Talo oli vuonna 1979 yksityisasuntona.
Gisela Hämmerling

| Mitalit> Maa:   Sveitsi.Naisten judo.EM-kilpailut  | Mitalit> Maa:   Sveitsi.Naisten judo.EM-kilpailut  | Mitalit> Maa:   Sveitsi.Naisten judo.EM-kilpailut  | Maa:   Sveitsi> Naisten judo. |
| --- | --- | --- | --- |
|  Pronssia | Pamplona 1988 | - 56 kg |  |
Gisela Hämmerling (s. 26. joulukuuta 1969) on sveitsiläinen judoka, joka uransa aikana edusti seuratasolla Judo Club Usteria.
Hämmerling voitti pronssia Pamplonan EM-kisoista 1988 alle 56-kiloisten sarjasta. Hän osallistui vuoden 1992 olympialaisiin, joissa hän sijoittui jaetulle kuudennelletoista tilalle alle 61-kiloisten sarjassa. Hämmerling voitti samana vuonna Baselin kansainvälisen turnauksen samassa painoluokassa. Hän voitti urallaan yhteensä neljä maansa mestaruutta ja sai Sveitsin-mestaruuskilpailuista myös kaksi hopeamitalia.
Hemikorporektomia

Hemikorporektomia (eng. hemicorporectomy tai trans-lumbar amputation, lat. hemisomato-tmesis) on radikaali kirurginen toimenpide, jossa potilaan vartalo amputoidaan vyötäröstä alas päin esimerkiksi sairauden, kasvaimen tai onnettomuuden seurauksena. Amputaatiossa potilaalta poistetaan alaraajat, sisäiset sekä ulkoiset sukuelimet, lanneranka, virtsaelimet, lantion luut sekä anus ja peräsuoli. Hemikorporektomia on massiivinen operaatio, jota suositellaan lähinnä vasta viimeisenä vaihtoehtona potilaalle, jolla on vakavia, mahdollisesti kuolemaan johtavia sairauksia lantiossa tai sen välittömässä ympäristössä. Tällaisia voivat olla esimerkiksi osteomyeliitti (luutulehdus), kasvaimet, vakavat vammat tai luuhun asti edenneet painehaavat.
Vuoteen 2009 mennessä lääketieteessä oli raportoitu yhteensä 66 hemikorporektomia-tapausta.
Galatás (Troizinía)

| Galatás Γαλατάς |
| --- | --- |
 Galatáksen kaupunki.
 Galatás
 Koordinaatit: 37°29′49″N, 23°26′51″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Troizinía-Méthana
Hallinto:  
 – Asutustyyppi:  kaupunki
 – Kallikrates-koodi:  5208010101
Väkiluku (2011):  2 195
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Galatás (kreik. Γαλατάς) on Kreikan kaupunki, joka kuuluu hallinnollisesti Troizinía-Méthanan kuntaan, Saarten alueyksikköön ja Attikan alueeseen. Se kuului aiemmin Troizínan kuntaan ja vuodesta 2011 lähtien Troizinía-Méthanan kunnan Troizínan kunnallisyksikköön. Kaupungin väkiluku on 2 195 (vuonna 2011). Galatás on Troizinía-Méthanan kunnan kuntakeskus.
Galatás sijaitsee Argoliin niemimaan koillisrannikolla Attikan hallinnollisen alueen ainoassa osassa, joka sijaitsee Peloponnesoksen niemimaalla. Aivan kaupungin edustalla vain noin 300 metriä leveän salmen takana sijaitsee Póroksen saari. Aivan salmen vastapäisellä rannalla on Póroksen kaupunki. Kaupungit muodostavat eräänlaisen kaksoiskaupungin ja niiden välillä on hyvät yhteydet taksiveneillä.
Galatás muodostaa myös laajemman kaupunkiyhdyskunnan (Δημοτική Κοινότητα Γαλατά, Dimotikí Koinótita Galatá), johon kuuluvat varsinaisen Galatáksen kaupungin lisäksi kylät Agía Sotíra, Saronís ja Vlachaíika. Koko yhdyskunnan väkiluku on 2 522.
Galatáksen kaupungin rantaa.
Aiheesta muualla

Kuvia tai muita tiedostoja aiheesta Galatás Wikimedia Commonsissa
Gianna Gancia

| Gianna Gancia |
| --- | --- |

Euroopan parlamentin jäsen
 2.7.2019–  
Ryhmä:  ID-ryhmä
Henkilötiedot
Syntynyt: 31. joulukuuta 1972 (ikä 51) Bra, Italia
Kansalaisuus:  italialainen
Tiedot
Puolue:  Pohjoisen liitto
Aiheesta muualla
www.giannagancia.it
Gianna Gancia (s. 31. joulukuuta 1972 Bra, Italia) on italialainen poliitikko. Gancia edustaa Pohjoisen liitto-puoluetta. Gancia on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Gancia kasvoi Narzolessa (Langhe), missä hän oppi vaalimaan intohimoa aluettaan kohtaan. Isänsä ennenaikaisen kuoleman jälkeen, 21-vuotiaana, hän otti vastuun perheyrityksen johtamisesta, mikä opetti hänelle itsenäisyyttä ja määrätietoisuutta. Politiikasta kiinnostuneena hän liittyi vuonna 1991 Pohjoisen Liitto -puolueeseen ja samana vuonna hänet valittiin Narzolen kunnanvaltuutetuksi.